**Feltkurs i regi av Universitetet i Bergen**

**23. Juli - 5. August 2022, Aurland**

Vi skal holde et kurs for biologistudenter fra universitetet i Bergen og internasjonale studenter på Sogn jord- og hagebruksskule i månedsskiftet juli-august. Vi vil være i alt 40 personer, 30 studenter og 10 kursledere. Kurset er det sjette i en serie internasjonale kurs der de tidligere har vært arrangert i Kina, Peru, og på Svalbard (https://plantfunctionaltraitscourses.w.uib.no/pftc6-norway-sign-up-now/).

*Hva skal vi gjøre?* Aktiviteter på kurset:

* Registrere planter og samle blader og planter i eller nære eksperimentene våre (Vikafjellet, Hemsedal, Aurland/Flåm) til å måle funksjonelle trekk
* Gjøre karbon flux målinger i felt (Aurland/Flåm)
* Fly med drone for å utvikle metoder til å måle fotosyntese / funksjonelle trekk fra fjernmåling (Aurland/Flåm)
* Aktiviteter på Sogn jord- og hagebruksskule (Måle funksjonelle trekk, fotosyntese, forelesninger, analysere data, skrive artikler, sammenligne med data fra Kina, Peru, Svalbard)

*Hvor skal vi være?*

* Kurset er organisiert i 5 grupper, 4 av dem ønsker å jobbe mest i Aurland/ Flåm, der vi ønsker å jobbe langs fjellsida fra Vikesland, Høgsete, Joasete til Liahovden for å kunne bruke eksperimentene våre der. Den siste gruppa skal reise bla. til Vikafjellet, Hemsedal mm.

*Hvor mange vil vi være?*

* To av disse gruppene med en leder (ca. 10 personer) kommer til å være ute i Aurland/Flåm ca. hver annen dag mellom den 24 juli - 31 august. Vi vil spre oss på de forskjellige lokalitetene.
* En av gruppene ønsker å gjøre karbonmålinger i to 24-timers økter. Da blir det litt gåing opp og ned morgen og kveld for avlasting. De skal overnatte to netter på Joasete.
* Ellers, og etter feltarbeidet, vil vi være mest på skolen.

*Møte forskerne, se hva vi gjør?*

* I forbindelse med dette kurset kommer vi til å invitere til åpent hus / forskertreff på skolen den 3. august. Vi håper dere vil ha mulighet til å komme.

*Spørsmål / belastning for dere*:

* Dette er siste feltsesongen for prosjektet på Joasete, Liahovden, så vi prøver å få mest mulig ut av eksperimentet før vi tar det ned. Dette er en del av det.
* Vi vil gi nøye beskjed om at vi ikke skal forsøple eller legge noe igjen etter oss.
* Spørsmål til dere: Kan vi bruke utedo på Joasete, Høgsete? Do i fjøset på Vikesland? Hvis ikke kan vi også kjøre folk til Aurland ved behov.
* Kunne dere tenke dere å møte studentene, fortelle litt om gårdsdrifta, svare på litt spørsmål, enten den 24. juli ved eksperimentet hos dere, eller på jord- og hagebruksskulen den 3. eller en annen dag?

Håper dette er greit for dere, og beklager at dere får litt sein beskjed. Si ifra hvis det er noe dere vil vi skal justere på!

Aud og Vigdis

(epost: [aud.halbritter@uib.no](mailto:aud.halbritter@uib.no) tel: 97158302, epost: [vigdis.vandvik@uib.no](mailto:vigdis.vandvik@uib.no) tel: 7301794)

| ***Møt forskerne - og se planter, insekter,***  ***og karbon gjennom våre øyne!***  *Sommeren 2022 holder forskere fr Universitetet i Bergen et forskerkurs om planter, karbon og klima for 30 internasjonale studenter på* ***Sogn jord- og hagebruksskole*** *i Aurland 23. juli til 5. august (info her* [*https://plantfunctionaltraitscourses.w.uib.no/*](https://plantfunctionaltraitscourses.w.uib.no/)*).*  *I løpet av dette kurset skal studentene samle og analysere data om ville planters funksjonelle trekk (veksthøyde, bladstørrelse, bladtykkelse, karbon- og nitrogeninnhold, mm), vi skal ta dronebilder av vegetasjonen, og måle fotosyntese og karbonopptak i naturen. I tillegg til å være på skolen vil studentene samle planter og data i felt, særlig i området mellom Vikesland og Liahovden.*  *I forbindelse med at vi skal være i Aurland og holde dette kurset inviterer vi aller som er interesserte, både små og store, til*  ***åpent hus / forskertreff på Hagebruksskolen 3. august kl 18.00-20.00***  *Her vil vi fortelle litt om forskningen vår. Det vil bli mulighet til å se/prøve droner og varmesøkende kamera og måle karbonopptak og karbonutslipp, og prøve deg på noen av de andre felt- og lab-metodene våre sammen med studentene våre. Vi håper at noen av dere vil være interessert i å fortelle oss litt om landbruket og samfunnet i Aurland og Flåm. Det blir også noe lett servering og forhåpentligvis hyggelig prat :-)* |
| --- |